OzLabs/hebrew-wiki-articles huggingface dataset:
אנרי-לאופולד לוי

מותו של [[אורפאוס, מאת אנרי-לאופולד לוי]]

אנרי-לאופולד לוי (בצרפתית: Henri-Léopold Lévy; 23 בספטמבר 1840, נאנסי, צרפת – 29 בדצמבר 1904, פריז) היה צייר יהודי-צרפתי, הידוע בעיקר בשל ציוריו בנושאים מיתולוגיים ומקראיים.

==ביוגרפיה==
לוי היה בנו של מעצב פנים ויצרן רקמה. השכלתו האמנותית החלה בבית הספר הלאומי הגבוה לאמנויות היפות, שם עבד בסטודיו של פרנסואה-אדואר פיקו, אלכסנדר קבנל ואז'ן פרומנטן.

בשנת 1865 נערכה בסלון התערוכה הראשונה שלו, שם הציג את הדמות המיתולוגית הֶקוּבָּה. שנתיים לאחר מכן הוא קיבל פרס על ציור דמותו של יהואש<ref name="E">[http://emeric.hahn.free.fr/19emesiecle_henrilevy.htm Galerie Emeric Hahn]</ref>. בשנת 1869 הוענק לו פרס על ציורו "בכי שבויים עבריים בחורבות ירושלים". ב-1872, לאחר שצייר את דיוקנו של הרודיאס, זכה בתואר "אביר" (שבאלייה) מלגיון הכבוד<ref>[http://www2.culture.gouv.fr/public/mistral/leonore_fr?ACTION=RETROUVER&FIELD_1=NOM&VALUE_1=LEVY&NUMBER=52&GRP=0&REQ=((LEVY)%20%3aNOM%20)&USRNAME=nobody&USRPWD=4%244P&SPEC=9&SYN=1&IMLY=&MAX1=1&MAX2=1&MAX3=100&DOM=All Citation] @ the Base Leonore</ref>.

בנוסף לציורי הקנבסים שלו, הוא יצר כמה ציורי קיר, ובמיוחד סצנות מחייו של דיוניסיוס הקדוש בכנסיית סן-מרי, "הכתרת קרל הגדול" (1881) ב ו"מסה על התהילות של בורגון" באולם הממלכתי של בורדו בדיז'ון<ref name="E" />.

למרות היותו אביר, הקריירה שלו סבלה מהאנטישמיות ששטפה את צרפת לאחר פרשת דרייפוס, והוא איבד לקוחות כשסירב לחתום על ציוריו בשם אחר<ref>[https://www.stephenongpin.com/artist/236923/henri-leopold-levy Stephen Ongpin Gallery]</ref>. בתחילת המאה ה-20 הוא יצא לטיול ממושך במזרח התיכון עם חברו, פרומנטין, והפיק כמה יצירות אוריינטליות.

לוי גם שימש כמורה. בין תלמידיו הבולטים: ז'ורז' א. ל. בויסלייר, אנרי דאבאדי ולואיזה וידאל.

==קישורים חיצוניים==

* [https://www.larousse.fr/encyclopedie/peinture/Lévy/152997 ביוגרפיה], באתר הוצאת לרוס
* [http://www.jewishencyclopedia.com/view.jsp?artid=321&letter=L ביוגרפיה], באתר האנציקלופדיה היהודית

==הערות שוליים==

קטגוריה:צרפתים שנפטרו ב-1904
קטגוריה:צרפתים שנולדו ב-1840
קטגוריה:ציירים צרפתים
קטגוריה:ציירים יהודים צרפתים
אמוג'י מאוהב

רשת החברתית המקוונת, טוויטר.]]
האימוג'י כפי שהוא מופיע ב[[דפדפן גוגל כרום.]]
אמוג'י פרצוף מאוהב (😍) הוא אמוג'י המכיל פרצוף מחייך ועיניים המכילות סמלי לבבות ומשמש כאחד האמוג'ים הנפוצים ביותר באתרי מדיה חברתית.

== היסטורית יצירה ושיווק ==
ב-2010, האמוג'י הופיע לראשונה כחלק מ-Unicode 6.0 של יוניקוד, תחת ההגדרה "פנים מחייכות בעלי עיניים בצורת לב"<ref name=":0"></ref><ref></ref>. ב-21 בנובמבר 2008 נוסף האמוג'י גם למערכת ההפעלה iPhone OS 2 של אפל<ref></ref>.

בנוסף קיימת גרסה של אמוג'י חתול מחייך עם עיני לבבות (😻)<ref name=":0" /><ref></ref>.

== פופולריות ==
מאז השקת ערכת האמוג'י של Unicode, צבר אמוג'י פרצוף מחייך עם עיני לבבות פופולריות רבה.

בשנת 2017 הוא מוקם על ידי פייסבוק במקום השני ברשימת האמוג'ים הפופולרים ביותר<ref name=":1"></ref><ref></ref> ובמקום הרביעי על ידי חברת אפל<ref name=":1" /><ref></ref><ref></ref>.

על פי נתוני הרשת החברתית המקוונת טוויטר האמוג'י מוקם במקום החמישי ברשימת האמוג'ים הנפוצים ביותר בפלטפורמה לשנת 2020<ref></ref>.

על פי נתוני Unicode Consortium , בשנת 2019 הוא דורג כאמוג'י השלישי הנפוץ ביותר לאחר אמוג'י לב אדום ואימוג'י בוכה מצחוק, בעוד בשנת 2021 מוקם במקום התשיעי<ref></ref><ref></ref><ref></ref>, וכך גם בשנת 2022<ref></ref>.

== בתרבות ==
ב-27 בספטמבר 2016 הוציאה הזמרת הישראלית אתי ביטון שיר בשם "אימוג'י מאוהב" העוסק בהתכתבות מסרים בין שני בני זוג<ref></ref><ref></ref>.

== ראו גם ==
* אמוג'י לב אדום

== קישורים חיצוניים ==

* 

== הערות שוליים ==

קטגוריה:אמוג'י
קטגוריה:סמלי לב
ליאור גליקליך

ליאור גליקליך (נולד ב-2 בינואר 2003) הוא כדורגלן ישראלי המשחק בעמדת השוער בהפועל ראשון לציון מהליגה הלאומית.

== קריירת מועדונים ==
גליקליך נולד בתל אביב-יפו. בשנת 2011 החל לשחק במחלקת הנוער של הפועל תל אביב.

בקיץ הושאל להפועל ראשון לציון מהליגה הלאומית.

== נבחרות ישראל ==
גליקליך החל לשחק בנבחרת הנוער של ישראל עד גיל 19 בשנת 2021. הוא נכלל בסגל הנבחרת לטורניר אליפות אירופה עד גיל 19 בשנת 2022, וערך הופעה אחת בטורניר, בו הצליחה הנבחרת לסיים במקום השני, לאחר הפסד בגמר לנבחרת אנגליה עד גיל 19.

זומן גם לנבחרת עד גיל 20 בטורניר גביע העולם עד גיל 20 לשנת 2023, אך נאלץ להיגרע מסגל הנבחרת עקב פציעה ברגלו טרם תחילת הטורניר, כשאת מקומו בסגל תפס השוער, ניתאי גרייס.

בשנת 2022 החל לשחק בנבחרת ישראל עד גיל 21.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל ראשון לציון
קטגוריה:ישראלים שנולדו ב-2003
אופק מליקה

אופק אהרון מליקה (נולד ב-23 בינואר 2005) הוא כדורגלן ישראלי המשחק בעמדת השוער במכבי תל אביב ובנבחרת ישראל עד גיל 19.

== קריירת מועדונים ==
מליקה נולד בגבעתיים וגדל במחלקות הנוער של הפועל רמת-גן והפועל רעננה. ב-4 באפריל 2022 ערך את הופעת הבכורה שלו בקבוצה הבוגרת של הפועל רעננה, בניצחון 2–1 על הפועל רמת-גן, במסגרת הליגה הלאומית לעונת 2021/2022. בתום העונה ירדה הפועל רעננה לליגה א'.

ביוני 2023 חתם על חוזה ל-3 עונות במכבי פתח תקווה. הוא שיחק בקבוצת הנוער ובמקביל שימש כשוער שלישי במועדון הבוגרים.

ב-22 במאי 2024 הצטרף למכבי תל אביב בחוזה ל-5 שנים.
===תארים===
מכבי תל אביב
* אלוף האלופים:2024

== נבחרות ישראל ==
מליקה שיחק בנבחרת הנערים של ישראל עד גיל 17 בשנים 2021–2022. הוא החל לשחק בנבחרת הנוער של ישראל עד גיל 19 בשנת 2022.

הוא נכלל בסגל נבחרת ישראל עד גיל 20 לטורניר גביע העולם בשנת 2023, ורשם 90 דקות במשחקה האחרון והמכריע מול נבחרת קוריאה הדרומית, בו ניצחה ישראל בתוצאה 3–2, ובכך רשמה את הישג השיא שלה - המקום השלישי.

== חיים אישיים ==
מליקה הוא בנו של שוער העבר של מכבי תל אביב ירון מליקה. סבו שמואל מליקה היה גם כן שוער, בעוד דודו מאיר מליקה הוא חלוץ כדורגל בעברו במכבי תל אביב. בן דודו, רוי מליקה, (בנו של מאיר) משחק בעמדת החלוץ בהפועל ניר רמת השרון. שמו האמצעי, אהרון, הוא על שם הסבא-רבא שלו, שהיה לשוערה של הפועל תל אביב מאמצע שנות ה-1930 ועד לתחילת שנות ה-1950, וכן היה לשוערה של נבחרת ישראל.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:גבעתיים: כדורגלנים
קטגוריה:כדורגלני הפועל רעננה
קטגוריה:כדורגלני מכבי פתח תקווה
קטגוריה:כדורגלני מכבי תל אביב
קטגוריה:ישראלים שנולדו ב-2005
בית האופרה של אוסלו

בית האופרה של אוסלו (בנורווגית: Operahuset) הוא בית האופרה, הבלט ותיאטרון האופרה הלאומי בנורווגיה. הבניין ממוקם בשכונת Bjørvika במרכז אוסלו ובקצה האוסלופיורד. הוא מופעל על ידי הסטטסביג, הסוכנות הממשלתית המנהלת את הרכוש עבור ממשלת נורווגיה. המבנה מכיל 1,100 חדרים בשטח כולל של 49,000 מ"ר.<ref></ref> האודיטוריום הראשי מכיל 1,364 מושבים ושני חללי הופעה נוספים יכולים להכיל 200 ו-400 מושבים. הבמה המרכזית היא ברוחב 16 מטר ועומקה 40 מטר. זהו מבנה התרבות הגדול ביותר שנבנה בנורווגיה מאז הושלמה קתדרלת נידארוס בסביבות 1300.

== היסטוריה ==
בשנת 1999, לאחר ויכוח ארוך, החליט בית המחוקקים הנורווגי להקים בית אופרה חדש באוסלו. נערכה תחרות עיצוב, ומתוך 350 ההצעות שהתקבלו, השופטים בחרו בזו של משרד האדריכלים הנורווגי סנוהטה. הבנייה החלה בשנת 2003 והסתיימה בשנת 2007. בפתיחה החגיגית ב-12 באפריל 2008 השתתפו האראלד החמישי, מלך נורווגיה, מרגרטה השנייה, מלכת דנמרק, נשיאת פינלנד טריה הלונן ומנהיגים נוספים. במהלך שנת הפעילות הראשונה נכחו במצטבר 1.3 מיליון איש.

בית האופרה זכה בפרס התרבות בפסטיבל האדריכלות העולמי בברצלונה באוקטובר 2008, ובפרס האיחוד האירופי לאדריכלות עכשווית לשנת 2009.

== המבנה ==
גג הבניין יוצר רחבה גדולה המזמינה את הולכי הרגל לעלות ולהביט בנוף הפנורמי של אוסלו. מגדל הבמה עטוף באלומיניום לבן, בעיצוב המעורר דפוסי אריגה ישנים.

הלובי מוקף בחלונות בגובה 15 מטר עם מסגור מינימלי וזכוכית מיוחדת המאפשרת נוף מקסימלי של המים. הגג נתמך בעמודים דקים שנועדו גם הם לא להפריע לנופים.

משטחים פנימיים מכוסים בעץ אלון כדי להכניס חמימות לחללים בניגוד לקרירות החיצונית הלבנה. האודיטוריום הראשי מואר בנברשת אובלית המכילה 5,800 קריסטלים בעבודת יד. המושבים כוללים מוניטורים למערכת ליברית אלקטרונית.

== אמנות ==
מספר פרויקטים אמנותיים הוזמנו עבור הפנים והחוץ של בית האופרה. הבולט ביותר הוא פסל שנבנה מפלדה וזכוכית מאת מוניקה בונוויצ'יני. הוא מותקן באופן קבוע על פלטפורמת בטון בפיורד הסמוך לבית האופרה וצף על המים כדי ליצור פנים המשתנות ללא הרף לצופים. העבודה נחשפה על ידי המלכה סוניה ב-11 במאי 2010.

לוח קיר מחורר המכסה את תומכי הגג בלובי תוכנן על ידי אולאפור אליאסון. הוא כולל פתח משושה ומואר מלמטה ומאחור כדי ליצור אשליה של קרח נמס. אמנים נוספים עיצבו את צורת המרצפות בחצר הקדמית ובגג.

וילון הבמה המרכז יעוצב כך שייראה כמו נייר אלומיניום מקומט. יוצר הוילון סרק פיסת נייר כסף מקומטת לתוך מחשב שתרגמה את המידע לנול ששזר את הווילון כדי ליצור אפקט תלת־ממדי. משקלו של הוילון הוא 500 ק"ג).

== גלריית תמונות ==
<gallery widths="250px">
קובץ:Full Opera by night.jpg|בית האופרה של אוסלו, 2008
קובץ:Oslo opera house morning.jpg|בית האופרה של אוסלו, 2022
קובץ:OsloOperaBjørvika2008-03-25-01.jpg|קיר העץ בכניסה
קובץ:OsloOperaBjørvika2008-03-25-12.jpg|הקהל עולה במדרגות בלובי
</gallery>

==קישורים חיצוניים==

* 

== הערות שוליים ==

קטגוריה:אוסלו: מבנים
קטגוריה:בתי אופרה
נורמן מקבת'

נורמן מקבת (באנגלית: Norman Macbeth; 1821 – 27 בפברואר 1888) היה צייר דיוקנאות סקוטי.

== ביוגרפיה ==
הוא נולד בגרינוק, שם אביו ג'יימס מקבת' היה פקיד מכס. הוא שירת כחניך במשך שבע שנים אצל חרט בגלאזגו, ולאחר מכן נסע ללונדון, שם למד בבתי הספר של האקדמיה המלכותית, והעתיק יצירות אמנות בגלריה הלאומית. הוא עבר לפריז, שם עבד בלובר ולמד אצל מאסטר.<ref>Lee, Sidney, ed. (1893). "Macbeth, Norman" . Dictionary of National Biography. Vol. 34. London: Smith, Elder & Co.</ref>

ב-1845 מקבת' התבסס כצייר דיוקנאות בגרינוק, עבר לגלאזגו ב-1848, ובשנת 1856 שוב חזר לגרינוק. מאז 1845 הוא היה תורם קבוע לתערוכות של האקדמיה המלכותית הסקוטית, ובשנת 1861 נסע לאדינבורו. שם הוא הצליח כצייר דיוקנאות, ונבחר לאקדמיה המלכותית הסקוטית (ARSA) בשנת 1870, ולחבר מן המניין בשנת 1880, מה שזכה אותו להוסיף את האותיות 'RSA' אחרי שמו.

הדיוקנאות של מקבת' נחשבו מדויקות. עבודותיו כוללות את הדיוקנאות של סר ג'ון סטיל, שנרכשו על ידי האקדמיה המלכותית הסקוטית, ושל הכומר ד"ר לינדזי אלכסנדר, על ידי גלריית הדיוקנאות הלאומית של סקוטלנד.

כשנתיים לפני מותו עבר מקבת' ללונדון. שם הוא ייצג את האקדמיה המלכותית הסקוטית כנאמן של קרן המלגות של המוסד הבריטי. הוא נפטר בלונדון ב-27 בפברואר 1888.

=== משפחה ===
מקבת' התחתן עם מרי ווקר, ונולדו להם שישה בנים. שלושה מהם ג'יימס מקבת' (1847–1891), רוברט ווקר מקבת' (1848–1910), והנרי מקבת'-רייבורן (1860–1947) הפכו גם הם לאמנים, ואלן מקבת' למוזיקאי. לבן נוסף שנקרא על שמו, נורמן מקבת', הייתה בת אן מקבת' שהייתה ציירת פעילה באסכולת גלאזגו.<ref>Melville, Jennifer. "Macbeth, Robert Walker". Oxford Dictionary of National Biography</ref><ref>Bevan, Michael. "Thomson, Arthur". Oxford Dictionary of National Biography (online ed.). Oxford University Press.</ref>

== גלריה ==
<gallery mode="packed" heights="230">
 File:William Denny (1847-1887), by Norman Macbeth.jpg|ויליאם דני
File:Norman Macbeth (1821-1888) - Reverend William Lindsay Alexander (1808–1884), Theologian - PG 93 - National Galleries of Scotland.jpg|הכומר אלכסנדר
File:Norman Macbeth - Richard Parnell, doctor of medicine and natural historian. Wellcome V0018048.jpg|ריצ'רד פראנל
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:בריטים שנולדו ב-1821
קטגוריה:בריטים שנפטרו ב-1888
נועם בן הרוש

נועם בן הרוש (נולד ב-13 במאי 2005 במגדים שבישראל) הוא כדורגלן ישראלי המשחק בעמדת המגן הימני בהפועל חיפה מליגת העל הישראלית.

== קריירת מועדונים ==
בן הרוש גדל במושב מגדים שבישראל. ובשנת 2014 החל לשחק בקבוצת הילדים של מכבי חיפה. בהמשך שיחק גם במ.כ. נווה יוסף ובית"ר טוברוק. ב-15 באוגוסט 2022 הצטרף למחלקת הנוער של הפועל חיפה.

ב-30 באפריל 2023 ערך את הופעת הבכורה שלו בקבוצה הבוגרת בניצחון 1-2 נגד הפועל חדרה.

== קריירה בינלאומית ==
בן הרוש שיחק בנבחרת ישראל עד גיל 17.

נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל חיפה
קטגוריה:כדורגלנים ישראלים באולימפיאדת פריז (2024)
קטגוריה:אנשי המושב
קטגוריה:ישראלים שנולדו ב-2005
קטגוריה:מועצה אזורית חוף הכרמל: אישים
רוברט ווקר מקבת'

רוברט ווקר מקבת (באנגלית: Robert Walker Macbeth; 30 בספטמבר 1848 – 1 בנובמבר 1910) היה צייר, תחריט וצבעי מים סקוטי, שהמתמחה בנוף פסטורלי ובז'אנר הכפרי. אביו היה צייר הדיוקנאות נורמן מקבת' ואחייניתו אן מקבת'. שניים מחמשת אחיו, ג'יימס מקבת' (1847–1891) והנרי מקבת', לימים מקבת-רייבורן (1860–1947), היו גם הם אמנים.<ref>"MACBETH, Robert Walker". Who's Who. 59: 1103. 1907.</ref><ref>J. L. Caw, Scottish Painting 1620–1908 (Edinburgh; London: T.C. & E.C. Jack, 1908).</ref>

== ביוגרפיה ==
יליד גלאזגו, מקבת' למד אמנות בלונדון, הפיק סצנות יומיומיות ריאליסטיות ועבד כמאייר עבור העיתון השבועי The Graphic. הוא צייר באזורים הכפריים של לינקולנשייר וסאמרסט, עבודת הנוף שלו הושפעה מזה של ג'ורג' המינג מייסון ופרדריק ווקר.<ref>"The Oxford Dictionary of National Biography". Oxford Dictionary of National Biography (online ed.). Oxford University Press. 2004</ref>

מ-1871 הציג מקבת' באקדמיה המלכותית, בחברה המלכותית של ציירי דיוקנאות, בגלריה גרוסוונור, בגלריה החדשה ובאגודה לאמנות יפה, כולם בווסטמינסטר. היו גם תערוכות באזורים באגודת האמנים המלכותית בברמינגהם, באקדמיה הסקוטית המלכותית באדינבורו, במכון המלכותי לאמנויות של גלאזגו, בגלריה לאמנות ווקר בליברפול ובגלריה לאמנות של מנצ'סטר.

באותה שנה (1871) הפך מקבת' למקורב של החברה המלכותית לצבעי מים (RWS) והפך לחבר מלא בשנת 1901. הוא הפך לחבר באגודה המלכותית של ציירים-וחרטים (RE) בשנת 1880, וחבר כבוד בשנת 1909. בשנת 1882 הוא נבחר כחבר במכון המלכותי לציירים בצבעי מים (RI) וב-1883 נבחר להיות חבר במכון המלכותי לציירי שמן (ROI). ב-1883 הוא נבחר למקורב באקדמיה המלכותית (RA), והפך לחבר מלא ב-1903.

ב-9 באוגוסט 1887 נשא לאישה את לידיה אסתר, בתו של הגנרל בייטס מהפרשים של ילידי בומביי.<ref>Robert Walker Macbeth (1848-1910), Victorian Art History".</ref> בתם, פיליס מקבת', הייתה ידועה יותר בתור השחקנית לידיה בילברוק.

הוא נפטר בהולדרס גרין, ליד לינדסל, אסקס.<ref>"The Oxford Dictionary of National Biography". Oxford Dictionary of National Biography (online ed.). Oxford University Press. 2004.</ref>

== גלריה ==
<gallery mode="packed" heights="200">
 File:Robert Walker Macbeth - A Summer Morning.jpg|בוקר קייצי
File:Rosalind - Robert Walker Macbeth.jpg|שחקן שקספירי
File:Marlow Ferry - Frederick Walker.jpg|מעבורת
File:Robert Walker Mac Beth - Mother and Daughter on a Swing (Happy Times), 1895.jpg|אמא וביתה על נדנדה
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1848
קטגוריה:נפטרים ב-1910
פוריות (ביולוגיה)

פוריות היא היכולת להעמיד צאצאים. שיעור הפריון הכולל הוא המספר הממוצע של ילדים שנולדו במהלך חייו של אדם, והוא אחד מהקריטריונים של דמוגרפיה. לעומת זאת, אי-פוריות היא הקושי או חוסר היכולת להתרבות באופן טבעי. באופן כללי, אי-פוריות מוגדרת כאי-יכולת להרות ילד לאחר שנה אחת (או יותר) של מין לא מוגן.<ref name=":0"></ref>

אי-פוריות יכולה להיות בעיה עבור אנשים משני המינים. על פי המרכזים לבקרת מחלות ומניעתן בארצות הברית, ב-35% מהזוגות ההטרוסקסואליים, שאינם יכולים להרות, ניתן לייחס את הסיבה לשני הצדדים כאחד.<ref name=":0"/> פוריות האדם תלויה בגורמים שונים, כולל תזונה, התנהגות מינית, קשר דם, תרבות, אינסטינקט, אנדוקרינולוגיה, עיתוי ההתעברות, כלכלה, אישיות,<ref></ref> אורח חיים ורגשות.

== קישורים חיצוניים ==

* 
* 

== הערות שוליים ==

קטגוריה:רבייה
אפרוביט

אפרוביט (באנגלית: Afrobeat) הוא ז'אנר מוזיקלי ניגרי, הכולל שילוב של סגנונות מוזיקליים מערב אפריקאיים, השפעות פאנק, ג'אז ומוזיקת נשמה,<ref name="masterclass"></ref> וכן התמקדות בשירה, מקצבים מצטלבים מורכבים וכלי הקשה.<ref name=":0">Grass, Randall F. "Fela AnikulaThe Art of an Afrobeat Rebel". The Drama Review: TDR. MIT Press. 30: 131–148.</ref> הז'אנר נוצר לראשונה בשנות ה-60 של המאה ה-20 על ידי המוזיקאי הניגרי, פלה קוטי.

הנגזרת של אפרוביט, היא הסוגה המוזיקלית אפרוביטס, סוגה מוזיקלית שמקורה ממערב אפריקה של המאה ה-21, המושפעת משילוב של הז'אנרים המוזיקליים היפ הופ בריטי , מוזיקת האוס, R&B עכשווי, מוזיקת ג'וג'ו , נדומבולו וסוקה.<ref></ref><ref name=":1"></ref><ref name="The Fader 222"></ref><ref name=":5"></ref><ref name=":2"></ref><ref name=":10"></ref> אף על פי שלעיתים קרובות יש מיזוג בין שני הז'אנרים, הם אינם זהים.<ref name=":1" /><ref name="The Fader 222" />

==קישורים חיצוניים==

== הערות שוליים ==

קטגוריה:מוזיקה של המאה ה-20
קטגוריה:מוזיקה ניגרית
מלח כפול

מלח כפול (double salt) הוא מלח המכיל 2 או יותר קטיונים או אניונים. יש להבדיל בין מלח כפול לבין קומפלקס: מלח כפול קיים רק במוצק ותוצר ההמסה הם יונים בודדים בתמיסה. יש להבחין גם בין מלח כפול לתערובת מלחים הנוצרת כאשר 2 תרכובות יוניות מתגבשות ושוקעות יחד מהתמיסה ומתקבלת תערובת. דוגמאות למלחים כפולים כוללות:
* אלום בעל הנוסחה הכללית XAl(SO4)2 (כאשר X הוא יון בעל מטען חיובי יחיד)
* מלחי טוטון (Tutton's salts) בעלי הנוסחה בכללית M<sub>2</sub>M`(SO<sub>4</sub>)<sub>2</sub> כאשר M הוא יון בעל מטעו חיובי אחד ו-'M הוא יון דו ערכי למשל מלח מור (Mohr salt) <math>(NH_4)_2 Fe(SO_4)_2</math> המשמש כמקור ליוני ברזל דו ערכי במעבדות.
* אשלגן אורניל סולפט K<sub>2</sub>UO<sub>2</sub>(SO<sub>4</sub>)<sub>2</sub> ששימש את הנרי בקרל בגילוי הרדיואקטיביות
* המלח הכפול אשלגן נתרן טרטרטנתרן אשלגן טרטרט: מלח נתרן-אשלגן של חומצה טרטרית (Potassium sodium tartrate)
* קרנליט KMgCl<sub>3</sub>
==קישורים חיצוניים==

קטגוריה:מלחים
מוזיאון יפו לעתיקות

מוזיאון יפו לעתיקות שוכן בבית הסראייה הישן ביפו העתיקה ומוצגים בו ממצאים מחפירות ארכאולוגיות ביפו.

==היסטוריה==
לאחר הקמת מדינת ישראל ולאור בריחת הערבים מהכפרים שסביב תל אביב, החלו יעקב קפלן ואחרים בחפירות הצלה בתל אביב-יפו המתפתחת טרם יקברו עתיקותיה לעד תחת שלמת בטון ומלט. בתחילה סודרו הממצאים בחדר בקריה, בכמעין מוזיאון ובתל קסילה ולקראת סוף 1950 הוחל בהקמת מוזיאון לעתיקות תל אביב במשכן זמני בקריית שלום. 

המוזיאון נפתח ב-17 באוקטובר 1951 והוא כלל חדר מוצגים וחדר עיון. בכניסה הראשית הוצגו תמונות מהחפירות ובפרוזדור הוצגו תרשימים מהחפירות. לצד המוזיאון התקיים בית מלאכה ל. במרץ 1955 נחתם עם ד"ר ולטר מוזס הסכם להקמת מוזיאון הארץ והכוונה הייתה לשכן את המוזיאון לעתיקות של תל אביב יפו בקריית המוזיאונים ברמת אביב, ליד תל קסילה. עוד קודם לכן נסגר המוזיאון הארעי באבו כביר כדי שהמבנה יוכל לשמש את המכון האוניברסיטאי למדעי הטבע. 

לקראת סוף שנת 1955 הוחלט למקם את מוזיאון העתיקות ביפו. תחילה דובר על שימוש במסגד ההרוס בשטח הגדול, אך בתחילת 1956 הוחלט למקם את המוזיאון בבית המרחץ של בית הסראייה הישן. בהמשך הוחלט שהמוזיאון יהיה בקישלה ולא בבית המרחץ, בו נפתח מועדון לילה. בספטמבר 1957 דווח על תחילת העבודות להקמת המוזיאון. המוזיאון יועד לכלול מדור ארכאולוגי, מדור אתנוגרפי ומדור לתולדות חברת "פרדס". המוזיאון נחנך ב-19 בינואר 1961, והוא היה תחת הניהול של מוזיאון הארץ.

ביולי 1970 מינה יו"ר הוועד המנהל של מוזיאון הארץ ועדת חקירה פנימית לבדוק את המצב במוזיאון, לאור האשמות הדדיות בין אנשי צוות המוזיאון. באוגוסט 1982 פיטר רחבעם זאבי, מנהל מוזיאון הארץ, את יעקב קפלן, שניהל את מוזיאון יפו לעתיקות מאז היווסדו.

בקיץ 1984 המוזיאון נסגר לצורך ביצוע עבודות תחזוקה. בשלב כלשהו המוזיאון נסגר והוא נפתח מחדש בשנת 2006 בניהול "החברה לפיתוח יפו העתיקה" כבית לארכאולוגיה, אמנות ותרבות.

==קישורים חיצוניים==
* 
*[https://www.antiquities.org.il/Exhibition_Item_heb.aspx?id=36 מוזיאון יפו לעתיקות], רשות העתיקות

==הערות שוליים==

קטגוריה:יפו העתיקה
יפו
יפו
נורי מורד

נורי מורד, שנות ה-90{{תמונה להחלפה}}
נורי מורד היה רופא ישראלי יליד עיראק.
הכיכר על שם ד"ר נורי מורד ברמת גן
עם עלייתו ארצה התיישב ברמת גן שם עבד כרופא והשתלב בחיי הקהילה בעיר. הוא כיהן תחילה כחבר מועצת העיר<ref></ref> ולאחר מכן כסגן ראש עיריית רמת גן צבי בר. ד"ר נורי מורד עמד בראש מחלקת תרבות המזרח בעיריית רמת גן. במסגרת תפקיד זה, תמך בפעילותה של מקהלת נהריים שהוקמה בשנת 1987 על ידי יצחק אביעזר והופיעה ברמת גן במשך למעלה מ-20 שנה.<ref></ref>

בשנת 1997 הואשם יחד עם חברי מועצה אחרים בקבלת תגמול כספי עבור פעילותו במועצה בניגוד להוראות חוק הרשויות המקומיות.

על עשייתו החברתית, פעילותו הציבורית ומעורבותו למען העיר, הוענק לו אות יקיר רמת גן.

מורד הלך לעולמו בשנת 2009.<ref></ref>

בשנת 2011 החליטה מועצת העיר לקרוא על שמו כיכר בשכונת מרום נווה ברמת גן.<ref></ref>

==הערות שוליים==

קטגוריה:ישראלים ילידי עיראק
קטגוריה:יקירי רמת גן
קטגוריה:רופאים ישראלים
קטגוריה:ישראלים שנולדו במאה ה-20
קטגוריה:ישראלים שנפטרו ב-2009
קמטי צחוק

קמטי צחוק הוא סרט קולנוע ישראלי מסוגת דרמה קומית משנת 2015 בכתיבה, הפקה ובימוי של פיני עדן, עם ליא קניג, יוסף כרמון ודניאל עדן בתפקידים הראשיים.

העלילה היא על זוג קשישים שמרגישים שהגיעו לסוף דרכם ורוצים לסיים את חייהם ביחד ועל נכדתם שמנסה להקל עליהם בדרכים שונות.

הסרט הוקרן לראשונה בפסטיבל הסרטים העולמי במונטריאול (2015).
==תקציר העלילה==
האנה זוננהיים (ליא קניג) ובעלה אפרים (פרויקה) (יוסף כרמון) הם זוג קשישים שמרגישים שהגיעו לסוף דרכם. פרויקה חולה בלויקמיה וד"ר שטרן (גיל וסרמן) מציע לו לעבור לדיור מוגן.

פרויקה היה רוקח והאנה מציעה ששניהם יבלעו טבליות שינה ויתאבדו ביחד. פרויקה לא דוחה זאת על הסף. יש להם בן, איתן, הנמצא בארצות הברית ולא מתעניין בהם ובת, רינה (אפרת לביא) שנשואה לאלכס (פולי רשף) ולהם בת אחת, דנה (דניאל עדן) בת 24. לדנה יש חבר, תום (שלומי טפיארו) שעובד בחנות צילום.

דנה נושאת על כתפיה את בעיותיהם של כל בני משפחתה. היא מנסה לתווך בין הוריה המנוכרים ולשלוח אותם יחד לטיול בדרום אמריקה כדי שיישרו את ההדורים ביניהם. אבל לאביה אלכס יש כבר חברה חדשה והאם רינה טסה לבסוף לבדה.

האנה ופרויקה עורכים "סעודה אחרונה", אוכלים את כל המאכלים האסורים עליהם ומזמינים את תום לצלם אותם אבל הוא מסרב כשמתבררת לו כוונתם.

דנה מתכננת עם הסבא להעבירו בהיחבא לדיור מוגן לשם המשך טיפול ולספר לכולם שהוא נפטר. האנה נשארת לבד ורינה שחוזרת מהטיול מתכננת להשכיר את הבית להעביר את האנה לדיור מוגן. ברגע האחרון מעבירה דנה את סבתה בהיחבא, לדירתו של תום ואז נוצרות סיטואציות משעשעות בין הקשישה לצעיר שבסוף היא יוצאת מהדיכאון הקשה ו"מתחילה לחיות".

האנה מוכרזת כ"נעדרת" ודנה מוזמנת לחוקרת משטרתית קשוחה (עינת ברנובסקי), אך לא מגלה דבר. לאחר שתום מגורש מדירתו על ידי בעל הדירה (אייל רוזלס) לאחר שלא שילם שכר דירה, הם חוזרים לבית הסבתא. בינתיים מידרדר מצבו של פרויקה והוא מועבר לאשפוז. האנה נחבלת ברגלה ובבית החולים היא פוגשת להפתעתה את פרויקה הגוסס ונפרדת ממנו, הפעם לתמיד.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ליא קניג
|האנה זוננהיים
|
|-
|יוסף כרמון
|אפרים (פרויקה) זוננהיים
|
|-
|דניאל עדן
|דנה
|
|-
|אפרת לביא
|רינה
|
|-
|פולי רשף
|אלכס
|
|-
|שלומי טפיארו
|תום
|
|-
|גיל וסרמן
|ד"ר שטרן
|רופא
|-

|אבי חדש
|
|רופא בדיור מוגן
|-
|אייל רוזלס
|בן זקן
|בעל בית
|-
|עינת ברנובסקי
|עידית
|חוקרת משטרה
|-

|}

==קישורים חיצוניים==

*[https://www.youtube.com/watch?v=onc2JRS1Tyo קדימון לקמטי צחוק], באתר יוטיוב
*[https://www.facebook.com/1523346734592666/videos/1609150169345655/?paipv=0&eav=Afblw6ZgvZ6iTcfNj9_JwvfyZHMd6ib-P1borWXGNlmzOlp9gh9q5-30llIFVxz4BCM&_rdr קדימון לקמטי צחוק], באתר פייסבוק
*[https://cinemaofisrael.co.il/קמטי-צחוק/ קמטי צחוק], בספר הקולנוע הישראלי
*[https://www.ishim.co.il/m.php?s=קמטי+צחוק קמטי צחוק], באתר אישים
*[https://www.habama.co.il/Pages/Event.aspx?Subj=4&Area=1&EventID=31744 קמטי צחוק], באתר "הבמה"
*[https://www.habama.co.il/Pages/Description.aspx?Subj=4&Area=1&ArticleID=25995 הזמן של פיני עדן], באתר "הבמה"
*[https://www.seret.co.il/movies/s_movies.asp?MID=4950 קמטי צחוק], באתר "סרט"
*[https://www.edb.co.il/title/t0010026 קמטי צחוק], באתר אידיבי

קטגוריה:סרטי 2015
קטגוריה:סרטים ישראליים עצמאיים
קטגוריה:סרטים בעברית
קטגוריה:סרטים ישראליים משנת 2015
קטגוריה:סרטי דרמה קומית ישראליים
קטגוריה:זקנה בקולנוע
מעבר לאשמה ולכפרה

מעֵבר לאשמה ולכפרה: ניסיונותיו של אדם מובס לגבור על התבוסה (בגרמנית: Jenseits von Schuld und Sühne. Bewältigungsversuche eines Überwältigten) הוא ספר מאת ז'אן אמרי, שם העט של הנס חיים מאייר, סופר אוסטרי ממוצא יהודי ושורד שואה. התרגום העברי של הספר יצא לאור בשנת 2000.<ref></ref>

== רקע ==
הספר החל כתסכית ברדיו דרום גרמניה (SDR) ופורסם בשנת 1966. בתקופה זו גדל השיח בחברה המערב-גרמנית על מלחמת העולם השנייה ובשאלות סביב פשעי המלחמה והפרות זכויות האדם תחת המשטר הנאצי. במיוחד נידונה סוגיית רדיפת היהודים שהחלה לפני המלחמה, שהביאה לשואה. הדיונים התגברו עם התגלותם של הפרטים המחרידים על ההשמדה במהלך השנים שלאחר 1945.

הספר הוא אוסף של מאמרים אוטוביוגרפיים מאת המחבר, שהיה בעצמו אסיר במחנה אושוויץ. אף על פי שהיה נוצרי אוסטרי הוא סווג כיהודי על פי הקריטריונים של האידאולוגיה הגזענית הנאצית כפי שנקבעו בחוקי נירנברג.

הספר מאופיין בבחינה עצמית רדיקלית של המחבר, שמטרתה הייתה: "לתאר את אופי קיומו של הקורבן". ההתמקדות היא בחוויותיו כפליט, כאסיר וכקורבן של רדיפה והעינויים שאליהם היה נתון. בה בעת, מאמריו של אמרי משקפים את הקושי של החברה המערב-גרמנית שלאחר המלחמה להטמיע את העבר הקרוב ואת רגשות האשמה והבושה שמעוררות עובדות היסטוריות בדיון הציבורי על העבר הנציונל-סוציאליסטי שצבר תאוצה בשנות השישים. 

לפני מותו, כתב אמרי: <ref>[https://www.yadvashem.org/he/podcast/intellectual-in-auschwitz.html#footnote1_lp51kux ז'אן אמרי] באתר יד ושם. </ref>

==לקריאות נוספות ==
* מעֵבר לאשמה ולכפרה: נסיונותיו של אדם מובס לגבור על התבוסה, תרגם מגרמנית: יונתן ניראד, עם עובד, 2000.

== קישורים חיצוניים ==
* [https://www.deutschlandfunk.de/jean-amery-werke-bd-2-jenseits-von-schuld-und-suehne-100.html התסכית המקורי] 

== הערות שוליים ==

קטגוריה:ספרים על השואה
רן בנימין

רן בנימין (נולד ב-6 בפברואר 2004) הוא כדורגלן ישראלי המשחק בעמדת הקשר בקבוצת הפועל תל אביב.

== קריירת מועדונים ==
בנימין נולד בעומר, וגדל במחלקות הנוער של הפועל מיתר, הפועל באר שבע, מועדון ספורט אשדוד והפועל תל אביב. ב-30 ביולי 2022 ערך את הופעת הבכורה שלו בקבוצה הבוגרת של הפועל תל אביב, בניצחון 1–3 על הפועל ירושלים במסגרת גביע הטוטו לעונת 2022/2023. ב-8 באוגוסט הבקיע את שער הבכורה שלו במועדון, בהפסד 2–3 למועדון ספורט אשדוד במסגרת גביע הטוטו. ב-20 באוגוסט ערך את הופעת הבכורה שלו בליגת העל הישראלית, בהפסד 2–0 להפועל חיפה במסגרת המחזור הראשון לעונת 2022/2023.

== קריירה בינלאומית ==
בנימין החל לשחק בנבחרת ישראל עד גיל 19 בשנת 2022.

נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023.

== פרופיל שחקן ==
בנימין הוא שחקן קישור מרכזי אגרסבי, ורגלו הדומיננטית היא רגל ימין. יכולותיו וכישוריו מתבטאים כאשר הוא יכול לשחק בכל עמדות הקישור ביניהם גם ההתקפי.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל תל אביב
קטגוריה:מיתר: אישים
קטגוריה:ישראלים שנולדו ב-2004
רוי נאווי

אהרון רוי נאווי (נולד ב-3 באפריל 2004) הוא כדורגלן ישראלי המשחק בעמדת הקשר האחורי במכבי תל אביב מליגת העל.

== קריירת מועדונים ==
נאווי נולד באור יהודה שבישראל. הוא החל לשחק כדורגל במועדון כדורגל עירוני אור יהודה, ובשנת 2015 עבר למחלקת הנוער של מכבי תל אביב.

ב-5 ביולי 2023 חתם לשלוש עונות בקבוצה הבוגרת של מכבי תל אביב והושאל להפועל פתח תקווה לעונה אחת. ביוני 2024 חזר מההשאלה בהפועל פתח תקווה וחזר למכבי תל אביב.

== קריירה בינלאומית ==
נאווי החל לשחק בנבחרת ישראל עד גיל 19 בשנת 2022. הוא נכלל בסגל הנבחרת לטורניר אליפות אירופה עד גיל 19 בשנת 2022, בו סיימה נבחרת ישראל במקום השני לאחר הפסד בגמר לנבחרת אנגליה עד גיל 19, וערך חמש הופעות בטורניר.

נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023. במסגרת טורניר זה נאווי כבש את שער השוויון בניצחון הנבחרת נגד יפן.

==תארים==
* אלוף האלופים: 2024

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אור יהודה: כדורגלנים
קטגוריה:כדורגלני הפועל פתח תקווה
קטגוריה:ישראלים שנולדו ב-2004
הדר פוקס

הדר פוקס (נולד ב-13 בדצמבר 2003 בישראל) הוא כדורגלן ישראלי המשחק בעמדת הבלם בקבוצת מכבי פתח תקווה מליגת העל בכדורגל.

== קריירת מועדונים ==
פוקס גדל במחלקת הנוער של בית"ר טוברוק, ובשנת 2017 עבר למחלקת הנוער של מכבי פתח תקווה. ב-11 באוגוסט 2021 ערך את הופעת הבכורה שלו בקבוצה הבוגרת של מכבי פתח תקווה, בתיקו 0-0 נגד הפועל ירושלים במסגרת גביע הטוטו לעונת 2021/2022. ב-22 באוגוסט 2022 ערך את הופעת הבכורה שלו בליגה הלאומית, בניצחון 3-0 על הפועל נוף הגליל במסגרת המחזור הראשון לעונת 2022/2023. ב-12 בדצמבר הבקיע את שער הבכורה שלו במועדון, בניצחון 1-0 על הפועל ירושלים במסגרת הסיבוב השמיני של גביע המדינה לעונת 2022/2023.

== קריירה בינלאומית ==
פוקס החל לשחק בנבחרת ישראל עד גיל 19 בשנת 2021.

נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023.

==תארים==
;מכבי פתח תקווה
*גביע המדינה: 2023/2024
* סגנות אלוף האלופים: 2024
*אליפות ליגת המשנה: 2022/2023

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:ישראלים שנולדו ב-2003
שון עדרי

שון עדרי (נולד ב-24 באוקטובר 2003 בגדרה שבישראל) הוא כדורגלן ישראלי המשחק בעמדת הבלם בקבוצת עירוני קריית שמונה, בהשאלה ממכבי תל אביב.

== קריירת מועדונים ==
עדרי נולד בגדרה שבישראל, וגדל במחלקת הנוער של מכבי תל אביב. ב-3 במרץ 2022 ערך את הופעת הבכורה שלו במועדון, בניצחון 0–4 על מכבי יפו במסגרת שלב רבע הגמר של גביע המדינה לעונת 2021/2022.

ב-18 ביולי 2022 חתם על חוזה לשלוש שנים במכבי תל אביב, והושאל למשך עונה אחת להפועל אשדוד מהליגה הלאומית. ב-1 באוגוסט ערך את הופעת הבכורה שלו במועדון, בהפסד 1-0 להפועל ניר רמת השרון במסגרת גביע הטוטו של הליגה הלאומית. ב-22 באוגוסט ערך את הופעת הבכורה שלו בליגה, בתיקו 0-0 מול מכבי אחי נצרת במסגרת המחזור הראשון לעונת 2022/2023. ב-14 באוקטובר הבקיע את שער הבכורה שלו במועדון, בהפסד 1–2 למכבי קביליו יפו במסגרת המחזור התשיעי בליגה.

ב-26 ביולי 2023 הושאל לעונה אחת להפועל ניר רמת השרון. ב-24 באוגוסט ערך הופעת בכורה בניצחון 0–3 על מ.ס. כפר קאסם.

ב-18 ביוני 2024 הושאל לעירוני קריית שמונה.

== קריירה בינלאומית ==
עדרי החל לשחק בנבחרת ישראל עד גיל 19 בשנת 2021. הוא נכלל בסגל הנבחרת לטורניר אליפות אירופה עד גיל 19 בשנת 2022, בו סיימה נבחרת ישראל במקום השני לאחר הפסד בגמר לנבחרת אנגליה עד גיל 19, וערך ארבע הופעות בטורניר.

נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:גדרה: אישים
קטגוריה:כדורגלני מכבי תל אביב
קטגוריה:כדורגלני הפועל אשדוד
קטגוריה:כדורגלני הפועל רמת השרון
קטגוריה:כדורגלני עירוני קריית שמונה
קטגוריה:ישראלים שנולדו ב-2003
פרנסואה מנסאר

פרנסואה מנסאר (בצרפתית: François Mansart; 23 בינואר 1598 – 23 בספטמבר 1666) היה אדריכל צרפתי. אנציקלופדיה בריטניקה מכנה אותו כאדריכל המוכשר ביותר בצרפת במהלך המאה ה-17, שעבודותיו "ידועות בדרגת העידון הגבוהה, העדינות והאלגנטיות שלהן." מנסאר הפך את גג המנסארד לפופולרי.

== קריירה ==
פרנסואה מנסאר נולד לאב נגר בפריז. מנסאר לא הוכשר כאדריכל, אך קרוביו עזרו לו בכך כדי להחשיב אותו גם כסתת וכפסל. מנסאר טוען שלמד את כישוריו כאדריכל מסלומון דה ברוזה.

מנסאר זכה להכרה רבה בשנות ה-20 של המאה ה-17 בשל סגנונו וכישוריו כאדריכל, אך מנגד הוא נתפס גם כפרפקציוניסט עקשן, שמפרק את המבנים שלו כדי להתחיל לבנות אותם מחדש. רק האנשים העשירים ביותר יכלו להרשות לעצמם שיעבוד עבורם.

הדוגמה היחידה ששרדה מעבודתו המוקדמת היא , שהוזמנה על ידי גאסטון, דוכס אורליאן, ובנייתה החלה בשנת 1626. הדוכס עצמו היה כל כך מרוצה מהתוצאה שהוא הזמין את מנסאר לשפץ את טירת בלואה (1635). מנסאר התכוון לבנות מחדש את הטירה לחלוטין, אך התכנון שלו נבלם ורק האגף הצפוני שוחזר לפי עיצובו של מנסאר. בשנת 1632 עיצב מנסארט את , תוך שימוש בפנתאון ברומא כהשראה לעיצוב הכנסייה.<ref></ref>

רוב בנייניו של מנסאר נבנו מחדש או נהרסו. הדוגמה השמורה ביותר לסגנונו היא , אשר שומרת באופן ייחודי על עיטור הפנים המקורי, כולל גרם מדרגות מפואר. נהוג לחשוב שהמבנה היווה השראה לנאו-קלאסיציזם במאה ה-18.

בשנות ה-40 של המאה ה-17 עבד מנסאר על המנזר והכנסייה של בפריז. הפקרות מצדו לכאורה הובילה להחלפתו באדריכל אחר, שעקב אחר תכנונו של מנסאר.

בשנות ה-50 של המאה ה-17 מנסאר היה מטרה עבור אויביו הפוליטיים של הקרדינל מאזארן, עבורו עבד מנסאר. ב-1651 פורסמה חוברת המאשימה את האדריכל בפזרנות פרועה ותחבולות.

לאחר עלייתו של לואי הארבעה עשר לכס המלכות, הפסיד מנסאר רבות מעבודותיו לאדריכלים אחרים. עיצוביו לשיפוץ מוזיאון הלובר ולמאוזוליאום המלכותי בסן-דני מעולם לא הוצאו לפועל. מנסאר מת בפריז ב-1666.

==קישורים חיצוניים==

* 

== הערות שוליים ==

קטגוריה:אדריכלים צרפתים במאה ה-17
קטגוריה:ילידי 1598
קטגוריה:נפטרים ב-1666
עומר סניור

עומר סניור (נולד ב-23 בפברואר 2003) הוא כדורגלן ישראלי המשחק בעמדת קשר הכנף בהפועל תל אביב.

== קריירת מועדונים ==
סניור נולד בתל אביב-יפו וגדל במחלקות הנוער של מכבי תל אביב ושל הפועל תל אביב. ב-14 בדצמבר 2020 ערך את הופעת הבכורה שלו בקבוצה הבוגרת של הפועל תל אביב, בהפסד 1-0 למכבי חיפה במסגרת המחזור העשירי בליגת העל לעונת 2020/2021.

== נבחרות ישראל ==
סניור החל לשחק בנבחרת ישראל עד גיל 19 בשנת 2021.

נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023. ב-27 במאי, במשחק מול יפן כשנבחרת ישראל נשארה ב-10 שחקנים לאחר כרטיס אדום, כבש סניור את שער המהפך בדקה ה-92, מה שסייע לישראל להעפיל לשמינית גמר הטורניר.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:ישראלים שנולדו ב-2003
עיליי פיינגולד

עילי פיינגולד (נולד ב-23 באוגוסט 2004) הוא כדורגלן ישראלי המשחק בעמדת המגן הימני במכבי חיפה ובנבחרת ישראל הצעירה עד גיל 21 ובנבחרת האולימפית עד גיל 23.

== קריירת מועדונים ==
פיינגולד נולד וגדל בנתניה,<ref></ref> לאבי פיינגולד, חשמלאי במקצועו. החל את צעדיו הראשונים בכדורגל במחלקות הילדים והנוער של מכבי נתניה ושל הפועל רעננה. בשנת 2020 עבר למחלקת הנוער של מכבי חיפה. ב-17 באוגוסט 2023 חתם במכבי חיפה למשך שלוש שנים נוספות.

ב-6 בדצמבר 2023 ערך את הופעת הבכורה שלו בקבוצה הבוגרת בתיקו 0-0 נגד ויאריאל. ב-17 בדצמבר ערך את הופעת הבכורה שלו בליגת העל בניצחון 0-3 נגד הפועל חיפה.

== נבחרות ישראל ==
פיינגולד החל לשחק בנבחרת ישראל עד גיל 19 בשנת 2022. הוא נכלל בסגל הנבחרת לטורניר-הגמר של אליפות אירופה עד גיל 19 בשנת 2022, בו סיימה נבחרת ישראל במקום השני, לאחר הפסד בגמר, לאחר הארכה, לנבחרת אנגליה עד גיל 19, וערך חמש הופעות בטורניר גמר זה.

היה חלק משמעותי בהרכב הפותח ובסגל של נבחרת ישראל עד גיל 20 לטורניר גביע העולם עד גיל 20 בשנת 2023.

ב-12 בספטמבר 2023 רשם הופעת בכורה גם במדי נבחרת ישראל הצעירה עד גיל 21, במסגרת מוקדמות אליפות אירופה לנבחרות עד גיל 21 שתתקיים בשנת 2025.

נכלל וכן שיחק שלושה משחקים כחלק מסגל הנבחרת האולימפית של ישראל עד גיל 23, במסגרת טורניר הכדורגל של אולימפיאדת פריז (2024).

== חיים אישיים ==
ברשותו של פיינגולד גם דרכון רומני.<ref></ref>

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי חיפה
קטגוריה:כדורגלנים ישראלים באולימפיאדת פריז (2024)
קטגוריה:אישים ממוצא יהודי-רומני
קטגוריה:ישראלים שנולדו ב-2004
לי נינג

לי נינג (נולד ב-10 במרץ 1963 בליוז'ו, גואנגשי) הוא מתעמל עבר סיני, יזם מיליארדר, ומייסד חברת בגדי הספורט לי-נינג .

== קריירה ==
לי התחיל להתאמן בגיל שמונה ונבחר לנבחרת הלאומית בשנת 1980. בשנת 1982 הוא זכה בשש מתוך שבע המדליות שהוענקו בתחרות השישית של גביע העולם בהתעמלות, מה שזיכה אותו בתואר "נסיך ההתעמלות".

לי התפרסם בעיקר בזכות זכייתו בשש מדליות באולימפיאדת הקיץ 1984, שהייתה האולימפיאדה הראשונה בה השתתפה הרפובליקה העממית של סין. הוא זכה בשלוש מדליות זהב (בתרגיל קרקע, סוס סמוכות וטבעות), שתי מדליות כסף ומדליית ארד אחת. לי הפך לאתלט הסיני המעוטר ביותר באולימפיאדה הראשונה שבה השתתפה סין לאחר ייסוד הרפובליקה העממית באוקטובר 1949.

לי זכה ב-11 מדליות באליפות העולם בהתעמלות, כולל מדליות זהב בטבעות (1985) ובתחרות הקבוצתית (1983)<ref name=":0"></ref>.

== חיים אישיים ==
לי נשוי לצ'ן יונגיאן, מתעמלת עמיתה שזכתה במדליית ארד אולימפית ב-1984<ref name=":0" />.

==קישורים חיצוניים==

* 

== הערות שוליים ==

קטגוריה:מתעמלים באולימפיאדת סיאול (1988)
קטגוריה:מדליקי הלפיד האולימפי
קטגוריה:אלופים אולימפיים סינים
קטגוריה:בוגרי אוניברסיטת פקין
קטגוריה:אלופי עולם בהתעמלות
קטגוריה:סינים שנולדו ב-1963
אירו-מיר

אירו-מיר (מאנגלית: Euro-Mir) היא רכבת הרים מסתובבת בנושא חלל הנמצאת בפארק אירופה<ref></ref>. אולם בניגוד לרוב רכבות ההרים המסתובבות, המכוניות אינן מסתובבות בחופשיות, אלא מסובבות על ידי מנועים בנקודות מוגדרות במהלך הנסיעה. הרכבת עוצבה על ידי פרנץ מאק ונפתחה ב-1997.

חווית הנסיעה מעוצבת על פי דגם תחנת החלל הרוסית מיר. היא מורכבת מחמישה מגדלים גליליים, כשהנסיעה מדמה טיול לחלל וכניסה מחודשת לאטמוספירה של כדור הארץ<ref>[http://www.s104638357.websitehome.co.uk/html/euromir_main.htm Coaster Kingdom > Europa Park > Euro Mir > Our Thoughts]</ref>. המגדל הגדול ביותר, המכיל את המעלית אשר מעלה את הקרוניות לראשו, הוא מבנה מתורסר (בעל תריסר פאות), ברוחב 7.6 מטרים וגובהו 28 מטרים בעוד שהצניחה המקסימלית במהלך הנסיעה היא 26 מטרים. הרכבת נחנכה בשנת 1997 ומכילה תשע רכבות, שכל אחת מהן כוללת ארבע קרונות עגולים מסתובבים. צורת הישיבה היא גב אל גב בזוגות, עד לתכולה מקסימלית של 16 בני אדם ברכבת.

הנושא של האטרקציה תוכנן על ידי P&P Projects<ref></ref>.

== קישורים חיצוניים ==

==הערות שוליים==

קטגוריה:מתקני פארק אירופה
קטגוריה:רכבות הרים
מוזיקה קומית

מוזיקה קומית (באנגלית: Comedy music) או קומדיה מוזיקלית היא סוגה מוזיקלית בעל אופי קומי או הומוריסטי. ניתן לקשר את ההיסטוריה שלה למאה הראשונה ביוון העתיקה וברומא, ובמרוצת השנים גם לתקופת ימי הביניים, לתקופות קלאסיות ורומנטיות ולמאה ה-20. בין האמנים במאה ה-20 ניתן למנות את אלן שרמן , פרנק זאפה, טייני טים, גברות בארנקד , רנדי ניומן וגם וירד אל ינקוביק. אמנים במאה ה-21 כוללים את טניישס די וטיסת הקונקורד.

== רקע ופרסים ==
מוזיקה קומית מזוהה לעיתים קרובות עם תרבות הנגד, בשל המסרים החתרניים שהיא מציגה.<ref name=":0"></ref> האופי האינפורמטיבי הזה של המוזיקה הקומית תורם גם לשיפור הלמידה בתוך הכיתה ומחוצה לה.<ref name=":0" /> צורות בידור כמו תיאטרון מוזיקלי משלבות לעיתים קרובות גם מוזיקה קומית.<ref></ref>

כדי ליצור אפקטים קומיים במוזיקה, מלחינים פיתחו מספר טכניקות לחן עיקריות, כולל שימוש בטקסט קומי, פרודיה מוזיקלית ושילובים בלתי צפויים של אלמנטים תחביריים בין היתר. ניתן לסווג מוזיקה קומית למספר סוגים, כגון מוזיקת פרודיה , שיר נובלי , רוק קומי והיפ הופ קומי . פרסים המוקדשים למוזיקה קומית כוללים את פרס גראמי לאלבום הקומדיה הטוב ביותר, פרס גלובוס הזהב לסרט הטוב ביותר - קומדיה או מוזיקלי, ופרסי הקומדיה המוזיקלית.

==קישורים חיצוניים==

== הערות שוליים ==

קטגוריה:קומדיה
קטגוריה:סגנונות מוזיקליים
קטגוריה:הומור
Alpenexpress Enzian

אלפיין אקספרס אנזיין (מגרמנית: Alpenexpress Enzian; נקראה בעבר Grottenblitz – הבזק המערה) היא רכבת הרים ממונעת עם אפשרות לשימוש במציאות מדומה המיוצרת על ידי Mack Rides ונמצאת בפארק אירופה. היא ממוקמת בחלקו האוסטרי של הפארק, ונבנתה בשנת 1984. אלפיין אקספרס הייתה רכבת ההרים הראשונה שנבנתה בפארק.

== פירוט טכני ==
ברכבת אלפיין אקספרס ישנם 10 קרונות שיכולים להכיל 38 אנשים (ארבעה לכל קרון, שניים בשורה). כל קרון מצויד במנוע חשמלי המחובר אל המסילות הנמצאות בין הפסים. המנועים מניעים גלגלים הפועלים על מסילה שלישית במרכז המסילה. הנסיעה היא באורך של 250 מטר במהירות של כ-45 קילומטר לשעה. היא יכולה להסיע עד 1,050 אנשים בשעה וזמן נסיעה של דקה ו-40 שניות.

== מציאות מדומה ==
ניתן לקבל בתוספת תשלום משקפי חווית מציאות מדומה החל מספטמבר 2015. הנוסעים חובשים אוזניות אלחוטיות של Samsung Gear VR עם מבחר של ארבע חוויות מציאות מדומה.

== מערך ==
בתחילה הנסיעה הרכבת פונה בחדות ימינה, וממשיכה אל "עולם הקסם של היהלומים", מערה מלאכותית המכילה גמדים ודמויות נוספות מהאגדות. הרכבת פונה שוב בחדות ימינה מתוך המערה וחוזרת אל התחנה. בדרך כלל הנסיעה היא בעלת שתי הקפות.

== קישורים חיצוניים ==

* 

קטגוריה:מתקני פארק אירופה
קטגוריה:רכבות הרים
Wodan Timbur Coaster

Wodan Timbur Coaster היא רכבת הרים העשויה מעץ, ונמצאת בפארק אירופה. הרכבת נחנכה ב-31 במרץ 2012<ref name="rides"></ref>.

== נסיעה ==
WODAN Timburcoaster בפעולה
Wodan Timbur Coaster ממוקמת במתחם איסלנד של הפארק שנפתח בשנת 2009. הרכבת משתלבת בשתי אטרקציות: Atlantica SuperSplash ו-האש הכחולה. הרכבת היא רכבת העץ הראשונה של הפארק ונבנתה על ידי Great Coasters International הרכבת כוללת גלגלי פוליאוריטן במקום גלגלי הפלדה הרגילים<ref></ref>.

== שם ==
הרכבת נקראה בשמו הסקסוני הישן של האל הגרמאני אודין. "Timbur" היא המילה האיסלנדית לעץ, ולכן "Timbur Coaster" היא רכבת עץ.

== נושא ==
Wodan Timbur Coaster מבוססת על המיתולוגיה הנורדית. התור אל הרכבת כולל כמה אלמנטים מפורטים, כולל אש, ערפל ומים. אלת המוות, גיהנום, כמו כן ישנם מסכי עשן ותקרות נעות שנעדו ליצור רעש ובהלה, המטביעים את האורחים במיתולוגיה. בתחנת הנסיעה, פסלים צופים ברכבת עוזבת ופונים לראות את הרכבת מגיעה. שני זאבי עץ ממוקמים בראש הגבעה. לנסיעה יש גם כמה צלילות למנהרות ואינטראקציה כבדה עם האזורים שמסביב.

== הערות שוליים ==

== קישורים חיצוניים ==

קטגוריה:מתקני פארק אירופה
קטגוריה:רכבות הרים
נחל קנקן

נחל קנקן הוא נחל אכזב, אחד היובלים של נחל אבליים בגליל התחתון.<ref></ref> אורכו כשלושה קילומטרים.

== תוואי הנחל ==
מוצא הנחל ממוקם בגובה של כ־55 מטרים מעל פני הים בדרום העיר טמרה. הוא זורם לכיוון דרום־מערב וחולף מתחת לכביש 70. לאחר מכן הוא חולף בשדות חקלאיים, ובעמק זבולון, במרחק של כ־1.25 קילומטרים מקיבוץ אפק ובגובה של כ־20 מטרים מעל פני הים, הוא נשפך לנחל אבליים (האחרון נשפך לנחל נעמן ומשם לים התיכון).

== הערות שוליים ==

קנקן
יהדות קניה

יהדות קניה היא ההיסטוריה של ההתיישבות היהודית בקניה, מדינה במזרח אפריקה, שהחלה ב-1899. בשנת 2013 מנתה הקהילה כ-600 חברים.
== היסטוריה ==
===ראשית הקהילה===
ראש ממשלת ישראל [[גולדה מאיר עם אמבולנס ישראלי שנתרם לתושבי קניה, 1963]]
ב-1899 ג'יי מרקוס, איש עסקים יהודי, היגר מהודו לניירובי והקים עסק לייצוא תוצרת מקומית. בשנת 1903, בקונגרס הציוני העולמי השישי הציע המזכיר הקולוניאלי הבריטי ג'וזף צ'מברלין את תוכנית אוגנדה בה חלק מהשטח בקניה ובאוגנדה יהפוך למדינה עצמאית ליהודים ההצעה יצרה מחלוקת רבה בקרב הקהילה היהודית הבינלאומית, ונדחתה בקונגרס הציוני השביעי ב-1905. למרות גניזת התוכנית, 20 משפחות יהודיות התיישבו בקניה עד 1913, מרביתן בניירובי.

בשנת 1907 נחנך בית קברות יהודי, ובשנת 1913 הוקם בית הכנסת הראשון. בתקופת מלחמת העולם השנייה ובעקבות השואה עלתה ההגירה היהודית לקניה והתגוררו בה כ-1,200 יהודים. לפני הקמת מדינת ישראל סייעו חברי קהילת יהודי קניה ללוחמי האצ"ל והלח"י שנכלאו על ידי הבריטים בגילגיל. לאחר הקמת מדינת ישראל בשנת 1948, היגרו יהודים רבים מקניה לישראל. משנת - 1963, כשקניה הפכה לעצמאית מתקיימים יחסים דיפלומטיים בין ישראל לקניה.

===המאה ה-21===
בין יהודי קניה בולטים ראש עיריית ניירובי לשעבר ישראל סומן והמלונאי אברהם בלוק. בשנת 2013 מנתה הקהילה היהודית כ-600 חברים. הקהילה היהודית הקנייתית מזוהה עם הקונגרס היהודי האפריקאי. החיים הקהילתיים היהודיים בקניה מתרכזים סביב הקהילה העברית בניירובי, בה נמצא בית הכנסת היחיד במדינה. עם מגוון רחב של פעילויות חינוכיות, חברתיות וספורטיביות המוצעות במרכז הקהילתי בוורמונט הול, שנמצא בסמוך לבית הכנסת. תפילות מתקיימות בכל ליל שישי, שבת בבוקר ובכל החגים. בשטח הקהילה יש גם מקווה. אין מקור קבוע לכשרות, אך הקהילה משתדלת לייבא בשר כשר. הקהילה העברית בניירובי מפרסמת עלון דו-חודשי בשם "שלנו".

==קהילת הקיקויו==
60 חברים מקהילת קיקויו מכנים את עצמם הקהילה היהודית "Kasuku Gathundia". הקהילה התפתחה בקרב חקלאים ברמות קניה, ליד ניהורורו. לדברי הפטריארך שלהם, יוסף בן אברהם נג'וגו, הקהילה צמחה מפיצול עם הקהילה היהודית המשיחית הגדולה של קניה, כאשר ביקור, כביכול, של יהודי ניירובי הוביל להבנתם שהמנהגים שלהם הם משיחיים ולא יהודיים. לאחר שנודע על ההבחנה, הוא ואברהם נדונגו מבוגואה התפצלו מהקהילה, והחלו ללמוד יהדות לעומק. ההחלטה לבצע ברית מילה, באופן מסורתי טקס התבגרות שנאסר על פי חוק בגיל צעיר, משמעותו שילדי הקהילה חייבים לנסוע לאוגנדה כדי לערוך את הטקס על ידי האבאיודאיה. לבית הכנסת של הקהילה העברית בניירובי אין קשרים עם קהילה זו.

בשנת 2023 הגיע אל הקהילה מטייל ישראלי בשם אורי זיו אשר הקהילה התייחסה אליו כמשיח.

== הערות שוליים ==

קניה
קטגוריה:קניה: היסטוריה
קניה
אנג'ל טילבר

אנג'ל טילבר (ברומנית: Angel Tîlvăr; נולד ב-11 בפברואר 1962) הוא פוליטיקאי רומני מהמפלגה הסוציאל-דמוקרטית. המכהן כשר ההגנה הלאומית מאז 31 באוקטובר 2022. 

==ביוגרפיה==
טילבר נולד באורקשטי ב-11 בפברואר 1962. הוא למד בפקולטה לשפות זרות באוניברסיטת בוקרשט וסיים את לימודיו ב-1985. לאחר מכן עבד כמורה לאנגלית, וב-2004 נבחר כחבר הסנאט של רומניה מטעם המפלגה הסוציאל-דמוקרטית. ב-2008 הוא נבחר לבית הנבחרים של רומניה, וב-2012 נבחר פעם שנייה, וב-2016 נבחר בשלישית. ב-2020 הוא נבחר בפעם השנייה לסנאט.

ב-31 באוקטובר 2022 הוא מונה לשר ההגנה הלאומית בממשלתו של ניקולאיה צ'וקה, לאחר התפטרותו של וסילה דינקו.

==קישורים חיצוניים==

* 

קטגוריה:פוליטיקאים רומנים
קטגוריה:שרי ממשלת רומניה
קטגוריה:שרי הגנה
קטגוריה:רומנים שנולדו ב-1962
אינארה מורנייצה

אינארה מורנייצה (בלטבית: Ināra Mūrniece; נולדה ב-30 בדצמבר 1970) היא פוליטיקאית לטבית, אשר כיהנה בין היתר כיו"ר הסאימה (הפרלמנט הלטבי) וכשרת ההגנה בשנים 2022–2023. 

==ביוגרפיה==
מורנייצה נולדה ב-30 בדצמבר 1970. ב-2007 היא סיימה את לימודיה בבית הספר לכלכלה ותרבות, וב-2009 סיימה לימודי כלכלה באוניברסיטת לטביה. לאחר מכן עבדה בעיתון Latvijas Avīze עד אוגוסט 2011. באותה שנה היא התמודדה לראשונה בבחירות לסאימה מטעם מפלגת הברית הלאומית. היא נבחרה לסאימה ומונתה ליו"ר הוועדה לזכויות אדם. בשנת 2014 היא נבחרה ליו"ר הסאימה. ב-2018 היא נבחרה לסאימה בפעם השלישית והמשיכה לכהן כיו"ר הבית. ב-2022 היא נבחרה לסאימה בפעם הרביעית. ב-14 בדצמבר של אותה שנה היא מונתה לשרת ההגנה בממשלתו של ארטורס קרישיאניס קרינש.

בספטמבר 2023 נוצרה ממשלה חדשה בראשות אוויקה סיליניה ומורנייצה הוחלפה על ידי אנדריס ספרודס.

מורנייצה הייתה נשואה להיסטוריון והפוליטיקאי ריטוורס יאנסונס שהיה בעצמו חבר הסאימה. בני הזוג התגרשו ב-2015.

==קישורים חיצוניים==

==הערות שוליים==

קטגוריה:פוליטיקאים לטבים
קטגוריה:שרי הגנה
קטגוריה:שרי ממשלת לטביה
קטגוריה:ילידות 1970
קטגוריה:ילידי 1970
קטגוריה:יושבי ראש של פרלמנטים
Satellite (שיר של הארי סטיילס)

"Satellite" (בעברית: "לוויין") הוא סינגל של הזמר-יוצר האנגלי הארי סטיילס, מתוך אלבום האולפן השלישי שלו, Harry's House, שיצא בשנת 2022. הוא יצא כסינגל הרביעי מהאלבום ב-3 במאי 2023.

==וידאו קליפ==
הקליפ של השיר יצא ב-3 במאי 2023.<ref></ref> הקליפ, בבימוי של אוב פרי, כולל שואב אבק בהופעה של הארי סטיילס בשם "סטומפר". הקליפ מכיל גם קריינות של בריאן קוקס על הרובר של מאדים, Curiosity.<ref></ref> הקליפ מראה את הרובוט מנקה על הבמה בזמן שהארי סטיילס שר. לאחר ההופעה סטומפר לבד, ונוסע וחושב על Curiosity. הקליפ הושווה לסרט של פיקסאר, וול-E.<ref></ref><ref></ref>

==ביקורות==
אוליביה הורן מפיצ'פורק השוותה את "Satellite" לשיר "NASA" של אריאנה גרנדה, וציינה ש"החצי האחורי של השיר בונה מומנטום וכמעט יוצא משליטה".<ref></ref> ריאן דאלי מ-NME ציינה את ההשפעה המדעית-בדיונית של השיר ואמרה שהשיר גורם ל"תחושה כאילו אתה מרחף דרך שביל החלב". דאלי כינתה את השיר "מוזיקלית אחד השירים המעניינים ביותר שסטיילס יצר עד כה".<ref></ref>

==מיקומי שיא==

=== מצעדי סוף שנה ===

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2023
קטגוריה:שירי הארי סטיילס
קטגוריה:שירים באנגלית
קטגוריה:שירים שנכתבו על ידי הארי סטיילס
קטגוריה:שירים שנכתבו על ידי קיד הרפון
קטגוריה:שירי סינת'-פופ
קטגוריה:סינגלים בהוצאת קולומביה רקורדס
טרנס וילקאט

טרנס וילקאט (באנגלית: Terrence Wade Wilcutt; נולד ב-31 באוקטובר 1949, ראסלוויל, קנטקי) הוא טייס קרב ואסטרונאוט לשעבר בתוכנית מעבורות החלל של נאס"א.

==ביוגרפיה==
טרנס וילקאט נולד בעיירה שבקנטקי וגדל בלואיוויל. בשנת 1974 הוא סיים לימודי תואר ראשון באוניברסיטה מקומית. לאחר סיום הלימודים הוא היה מורה למתמטיקה בבית הספר. בשנת 1976 הוא התגייס לחיל הנחתים של ארצות הברית ובשנת 1978 סיים קורס טיס. הוא שירת כטייס מטוס מקדונל דאגלס F-4 פנטום בבסיס החיל בהוואי. בהמשך הוא הוצב ביפן, קוריאה הצפונית, והפיליפינים. בשנת 1983 וילקאט עבר הסבה למטוס מקדונל דאגלס F/A-18 הורנט. בשנת 1986 הוא קיבל הסמכה כטייס ניסוי והיה מעורב במספר פרויקטים. בסך הכול הוא עשה כ-6,000 שעות טיסה.

==שירות בתחום החלל==
בשנת 1990 וילקאט נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1994 הוא השתתף במשימת STS-68 כטייס של מעבורת החלל אנדוור (מייקל בייקר היה מפקד צוות). צוות המעבורת עסק בחקר כדור הארץ. במשימת STS-79 בשנת 1996 (ויליאם רדי היה מפקד צוות) הוא היה טייס צוות של מעבורת החלל אטלנטיס. זו הייתה משימה במסגרת "תוכנית מיר" המשותפת לארצות הברית ורוסיה ובוצעה בה העגינה של מעבורת חלל לתחנת החלל מיר, החלפת צוות וביצוע ניסויים. בשנת 1998 וילקאט היה מפקד צוות של STS-89 במעבורת החלל אנדוור. משימת המעבורת השמינית של עגינה בתחנת החלל "מיר" במסגרת תוכנית מיר. בספטמבר 2000 וילקאט טס לחלל בפעם הרביעית כמפקד צוות של STS-106 על מעבורת החלל אטלנטיס זו הייתה משימה של עגינה בתחנת החלל הבין-לאומית להבאת אספקה והחלפת צוות.

לאחר שירות פעיל כאסטרונאוט וילקאט שירת במספר תפקידים בנאס"א. הוא מונה לאחראי בטיחות בשנת 2002 במקום בריאן או'קונור שפרש. הוא פרש לגמלאות בשנת 2020.

==קישורים חיצוניים==

* [http://www.spacefacts.de/bios/astronauts/english/wilcutt_terrence.htm ביוגרפיה]
* [https://historycollection.jsc.nasa.gov/JSCHistoryPortal/history/oral_histories/WilcuttTW/wilcutttw.htm ריאיון עם טרנס וילקאט]

קטגוריה:אסטרונאוטים אמריקאים
קטגוריה:בוגרי אוניברסיטת מערב קנטקי
קטגוריה:טייסי חיל הנחתים של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1949
עבירה מטמטמת לבו של אדם

עבירה מטמטמת לבו של אדם היא אמונה נפוצה ביהדות, לפיה כל עבירה על חוקי ההלכה גורמת לפגיעה ביכולות הקליטה והתפקוד הרוחני של האדם. לפי פרשנים הרבים הדברים נכונים ביחס לכל עבירה, וחמורים יותר כאשר מדובר על אכילת מאכלים אסורים.
==מקור ופרשנות==
המקור המפורסם לאימרה זו הוא בברייתא ששנה רבי ישמעאל המובאת בתלמוד ובה נדרש הרעיון מתוך פסוק בספר ויקרא: 

מספר פרשנים ראו בטמטום הלב טעם לאיסור אכילת מאכלות אסורים.

רש"י מבאר שטמטום הלב הוא אטימה וסתימה מפני החכמה. עוד מוסיף רש"י, שהדרשה נשענת על כך שהמילה "וְנִטְמֵתֶם" מופיעה בתורה ללא האות א.

בספר מסילת ישרים מרחיב רמח"ל מהו טמטום הלב שנגרם כתוצאה מהעברה, ומוסיף שהדברים נכונים יותר לגבי איסורי אכילה: 

האחרונים דנים לגבי אכילה באונס; האם המאכל האסור מטמטם בעצמו (למשל בחזיר יש במציאות דברים מטמטמים) או שהטמטום נובע מחמת האיסור, ובאונס אין איסור ולפיכך זה לא מטמטם. לפי הדרך השנייה העבירה היא זו שמטמטמת, ולכן, מחד, כאשר הפעולה נעשתה בתום וביושר על פי כללי ההלכה, המאכל האסור לא יטמטמם, ומאידך, כל סוג של עבירה, גם כשאינה קשורה למזון, מטמטמת.

==השלכות הלכתיות==
===חולה שנזקק לשחוט בשבת או לאכול נבילה===
לפי הכלל הנהוג במצב של פיקוח נפש כשיש צורך לעבור על איסור, עוברים על האיסור הקל הקל תחילה. במצב בו יש אפשרות לאכול נבילה או לשחוט בשבת, הורה הראב"ד שיש לשחוט בשבת. נאמרו מספר הסברים להוראה זו. הנצי"ב והמשך חכמה כתבו שהטעם הוא שבאכילת נבילה יש טמטום הלב גדול יותר מאשר בחילול שבת.

===יניקה מאם שאוכלת מאכלים אסורים===
הרמ"א מביא בהגהותיו לשולחן ערוך שאע"פ שחלב גויה הוא כשר לפי ההלכה, כאשר ניתן לדאוג לכך שתינוק יינק ממינקת יהודיה האוכלת מאכלים כשרים, יש למנוע ממנו חלב של אישה נכרית, משום שזו אוכלת מאכלים אסורים שעלולים לטמטם את ליבו: 

מקור הדברים בהגהות אשרי שמזהיר את המניקות להקפיד על מאכלים כשרים: 

==לקריאה נוספת==
* הראי"ה קוק, עבירה מטמטמת, בתוך מוסר אביך (פרק א, סעיף ד), בויקיטקסט
* 

==הערות שוליים==

קטגוריה:כשרות
קטגוריה:פרשת שמיני
קטגוריה:תורת הגמול